James Chapin

James Paul CHAPIN (9a de Julio, 1889 – 5a de Aprilo, 1964) estis usona ornitologo kaj zorgisto de la Usona Muzeo de Natura Historio. 

Biografio
Chapin estas unu el la plej alte konsideritaj ornitologoj de la 20-a jarcento. Li estris kun Herbert Lang la Lang–Chapin ekspedicion, kiu faris biologian esploron de la Belga Kongo inter 1909 kaj 1915. Pro sia verko The Birds of the Belgian Congo, Part I, li ricevis la medalon Daniel Giraud Elliot de la Usona Nacia Akademio de Sciencoj en 1932. Li gradiĝis en 1916, magistriĝis en 1917, kaj doktoriĝis en 1932, ĉio el la Kolumbia Universitato, kaj poste faris longan karieron en la Usona Muzeo de Natura Historio.

En 1942, Chapin iĝis spiono kiel speciala helpanto de la usona konsulo en Léopoldville, kaj li havigis informojn dum la komenco de la Dua Mondmilito pri militaj kaj ekonomiaj aferoj. Laŭ historiisto Susan Williams, li estis "evidente pli komforta kiel birdumulo ol kiel spiono" kaj baldaŭ retiriĝis el Kongo, poste eniris en psikiatra kliniko, kaj finfine en Septembro 1943 li revenis hejmen kaj pluigis siajn laborojn en la Usona Muzeo de Natura Historio en Oktobro 1943.

Heredo
Chapin estas omaĝata en la sciencaj nomoj de tri specioj de afrikaj reptilioj: nome Ichnotropis chapini, Pelusios chapini, kaj Trioceros chapini.Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . ("Chapin", pp. 51–52). Chapin revenis al la Belga Kongo en 1953 por pluigi la kampolaboron kiun li ekigis pli ol duonjarcento antaŭe. Eble lia plej fama malkovro estis la Konga pavo, kaj li mem menciis, ke li akiris plumon de tiu ĉi ĝis tiam nekonata birdo de pigmeo dum unu el siaj ekspedicioj, sed neniam vidis la birdon. Ĝi estis nekonata al la scienco. Jarojn poste li povis identigi ĝin kiel la maloftan Kongan pavon.

Referencoj

Eksteraj ligiloj

Kategorio:Usonaj ornitologoj
Kategorio:Usonaj zoologoj